ইমাম বুখারী জামাত

**ইমাম বুখারী জামাত** (    (কাতিবাত ইমাম আল বুখারী) মূলত উজবেকদের নিয়ে গঠিত একটি জিহাদি গোষ্ঠী । এই জামাত আফগানিস্তানে গঠিত,  যারা আফগানিস্তান যুদ্ধ এবং সিরিয়ার গৃহযুদ্ধ উভয় রনাংগনেই লড়াই করেছে, এবং তালেবান আন্দোলনের প্রতি আনুগত্য প্রকাশ করেছে।  এই জিহাদি সংগঠনটি মূলত  সিরিয়াতেই পরিচালিত হত, যেখানে তারা আল-নুসরা ফ্রন্ট এবং আহরার আশ-শামের মতো অন্যান্য জিহাদি সংগঠনের সাথে মিত্রতা স্থাপন করে জিহাদে অংশ নিত।  অন্যান্য দলের সাথে তারা বিজয় বাহিনী গঠন করে, যারা ২০১৫ সালে উত্তর সিরিয়ার ইদলিব প্রদেশের বেশিরভাগ অংশ দখল করে নেয়।  ২০১৬ সালের শেষের দিকে, এই দলটি আফগান জাতীয় নিরাপত্তা বাহিনীর বিরুদ্ধেও লড়াই শুরু করে এবং উত্তর আফগানিস্তানে প্রশিক্ষণ শিবির স্থাপন করে কার্যক্রম অব্যাহত রাখে। 

সম্ভবত **ইমাম বুখারী জামাত**  সিরিয়ার  শাখার কিছু সদস্য সিরিয়ার অন্তর্বর্তীকালীন সরকারের নতুন ৮৪তম ডিভিশনের অংশ হয়ে উঠে এবং নতুনভাবে পরিচিতি লাভ করে। 

"ইমাম বুখারি জামাত" দলটির নামকরণ করা হয়েছে নবম শতাব্দীর  প্রখ্যাত ইসলামী পণ্ডিত, বোখারি শরিফের (হাদিস) সংকলক ইমাম বুখারীর নামে, যিনি আধুনিক উজবেকিস্তানের বুখারার জন্ম গ্রহণ করেন। 

## '''ইমাম বুখারী জামাতের''' নেতৃত্ব
সিরিয়ার ইদলিব গভর্নমেন্টে শেখ সালাহউদ্দিনকে হত্যার আগে এই দলটির নেতৃত্ব দিয়েছেন বুখারি জামাতের একজন বিশিষ্ট ব্যক্তি।  

## কার্যকলাপ
KIB কমপক্ষে ২০১৫ সাল থেকে সিরিয়া এবং আফগানিস্তানে কার্যক্রম পরিচালনা করছে। সিরিয়ায়, এই গোষ্ঠীটি আল-নুসরা ফ্রন্টকে সমর্থন করে এবং আফগানিস্তানে  **ইমাম বুখারী জামাত** আফগানিস্তান দখলের জন্য তালেবানদের সমর্থন করে। এই জিহাদি দলটি গঠিত হয় ইসলামিক মুভমেন্ট অফ উজবেকিস্তানে ।

KIB তালেবান নেতৃত্বের প্রতি আনুগত্যের শপথ নেয় এবং উত্তর-পশ্চিম সিরিয়ায় আল-কায়েদার বাহিনীর সাথে লড়াইয়েও গুরুত্বপূর্ণ ভূমিকা পালন করে। *RFE/RL* এর মতে, সিরিয়ান শাখার নেতৃত্ব দিয়েছেন আফগানিস্তানের জিহাদে নেতৃত্বদানকারি একজন অভিজ্ঞ তালেবান নেতা  সিরাজউদ্দিন হাক্কানি, যাকে তালেবানরা সিরিয়ায় পাঠিয়েছিল।যিনি তালেবানের শীর্ষ ডেপুটিদের একজন এবং শক্তিশালী আল-কায়েদা-সংযুক্ত হাক্কানি নেটওয়ার্কের নেতা।

কেআইবি ২০১৫ সালে আল-কায়েদার নেতৃত্বে ইদলিব প্রদেশ দখলের অভিযানে অংশ নেয়, সেইসাথে দক্ষিণ আলেপ্পোর গ্রামাঞ্চলে আল কায়েদার নেতৃত্বে অভিযানে অংশ নেয় এবং লাতাকিয়ায় নতুন করে সংঘর্ষ শুরু করে। তারা দেশে তাদের প্রশিক্ষণ শিবিরের বিজ্ঞাপনও দেয়, যার মধ্যে শিশুদের জন্য কমপক্ষে দুটি প্রশিক্ষণ শিবির রয়েছে।

২০১৭ সালে,এই সংগঠনের একটি  টেলিগ্রাম চ্যানেলের মাধ্যমে প্রকাশিত এক বিবৃতিতে জানায় যে, তারা  উত্তর আফগানিস্তানে আফগান সেনাদের উপর  অতর্কিত হামলা চালিয়েছে। বিবৃতি অনুসারে, কেআইবি জিহাদিরা সৈন্যদের উপর গুলি চালানোর আগে ইম্প্রোভাইজড এক্সপ্লোসিভ ডিভাইস (আইইডি) বিস্ফোরণে তিনটি আফগান হামভি ধ্বংস করে দেয়। এছাড়াও, তারা চার আফগান সেনাকে হত্যা করার দাবি করে।  সেই সাথে বিস্ফোরণ এবং অতর্কিত হামলার ছবি প্রকাশ করে তারা। 

## সংগঠন
KIB- সংগঠনের  সিরিয়ান এবং আফগান শাখা ২০১৭ সালে তালেবানের মোল্লা আখুন্দজাদার প্রতি আনুগত্য প্রকাশ করে।  ২০২১ সালে তালেবান আক্রমণের সময় এই দলটি তালেবানদের সমর্থন করে বলেও ধারণা করা হয়।

২০১৬ সাল থেকে, কেআইবি তার আফগানিস্তান শাখা থেকে বিচ্ছিন্নভাবে  প্রচারণা চালিয়ে আসছে। সেই বছর, দলটি দেশের উত্তরাঞ্চল থেকে দুটি ভিডিও প্রকাশ করে। যেখানে যুদ্ধের ফুটেজ সহ সাধারণ শিক্ষাদান প্রকাশ করা হয় । আইইডি তৈরির পাঠ  এবং প্রশিক্ষণ শিবিরের চিত্র তুলে ধরা হয় ভিডিও ফুটেজে।

জাতিসংঘ  নিশ্চিত করে বলেছে যে, সেই বছর আফগানিস্তানে এই দলটির কার্যক্রমের প্রচারণার সাথে তাদের সিরিয়ান শাখার যোদ্ধাদের আফগানিস্তানে পুনঃমোতায়েন শুরু করে, যাদের সাথে  দলটির সুসম্পর্ক রয়েছে।

এরপর অন্যান্য  স্থান থেকে সংগৃহীত যুদ্ধের ফুটেজ বা আফগান বাহিনীর কাছ থেকে ছিনিয়ে আনা অস্ত্রের উপর তীক্ষ্ম দৃষ্টি নিবদ্ধ করা হয়। স্নাইপার অপারেশনের মতো ছোট ছোট বিক্ষিপ্ত আক্রমণেরও দাবি করা হয়।

২০১৮ সাল থেকে, KIB প্রকাশ্যে নিজেদেরকে আফগান তালেবানের অংশ হিসেবে পরিচয় দিতে শুরু করে। কারণ তারা নিজেদেরকে "ইসলামিক আমিরাত অফ আফগানিস্তান এবং কাতিবাত ইমাম আল বুখারী" হিসেবে দাবি করে, যা তালেবানদের ব্যবহৃত সরকারী নামের  অংশ।  তালেবানের প্রতি এই গোষ্ঠীর সমর্থন দেখিয়ে, KIB-এর সিরিয়ান শাখা ২০২০ সালে আফগানিস্তান থেকে মার্কিন সেনা প্রত্যাহারের ঘোষণা আনন্দ প্রকাশ করে এবং আফগানিস্তানের অভ্যন্তরে "বিজয়ের" জন্য তালেবানদের অভিনন্দন জানায়।

২০১৮ সালের মার্চ মাসে, মার্কিন পররাষ্ট্র দপ্তর KIB-কে বিশেষভাবে  বিশ্বব্যাপী সন্ত্রাসী সংগঠনের তালিকাভূক্ত করে এবং দলটির বিরুদ্ধে ব্যবস্থা নিতে শুরু করে। যেখানে  রাষ্ট্রীয় ঘোষণায় KIB-এর সিরিয়ার ভেতরে আল-কায়েদা গোষ্ঠীর সাথে দলটির ঘনিষ্ঠ সম্পর্কের কথা বলা হয়। ২০১৫ সালে ইদলিব দখলে তারা গুরুত্বপূর্ণ ভূমিকা পালন করে।

কেআইবি'র আফগানিস্তান শাখা মোল্লা আখুন্দজাদার প্রতি আনুগত্য প্রকাশ করে  মতো। এর সিরিয়ান শাখাও আফগান তালেবানের প্রতি আনুগত্য প্রকাশ করে।তবে বরাবরই আফগান তালেবানরা এই সমস্ত অভিযোগ অস্বীকার করে আসছে।

### সিরিয়ার অন্তর্বর্তীকালীন সরকার
এফডিডির লং ওয়ার জার্নাল এর রিপোর্ট অনুসারে, আসাদ সরকারের পতন, সিরিয়ার অন্তর্বর্তীকালীন সরকার গঠন এবং ৮৪তম ডিভিশনে বিদেশী জিহাদি যোদ্ধাদের একীভূতকরণের পর, ইমাম বুখারী জামাতের সদস্যদেরকেও এই ডিভিশনে অন্তর্ভুক্ত করা হয় এবং তারা সেনাবাহিনীতে যোগ দেয়। 

## আরো দেখুন

* সিরিয়ার গৃহযুদ্ধে সশস্ত্র গোষ্ঠীর তালিকা
* সিরিয়ান ও ইরাকি গৃহযুদ্ধে বিদেশী যোদ্ধা

## তথ্যসূত্র

## বাহ্যিক লিঙ্কগুলি

* http://buhoriy.com   

বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
বিষয়শ্রেণী:ইরাক কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সিরিয়ার জিহাদি দল